**ΠΑΡΑΡΤΗΜΑ ΧI : ΟΡΙΣΜΟΙ ΔΕΙΚΤΩΝ ΤΗΣ ΔΡΑΣΗΣ**

|  |
| --- |
| **ΔΕΙΚΤΕΣ ΕΤΠΑ ΔΡΑΣΗΣ** |
| **Κωδικός** | **Δείκτης** | **Ορισμοί δεικτών βάσει Καν. ΕΕ 1301/2013** |
| CO01  | Παραγωγική επένδυση: ΑριθμόςΕπιχειρήσεων που ενισχύονται | Αριθμός επιχειρήσεων που λαμβάνουν στήριξη οποιασδήποτε μορφής από το ΕΤΠΑ (είτε η στήριξη αφορά κρατική ενίσχυση είτε όχι).Επιχείρηση: Οργανισμός που παράγει αγαθά ή υπηρεσίες για την ικανοποίηση των αναγκών της αγοράς προκειμένου να αποκτήσει κέρδος. (Βάσει του Κανονισμού 651/2014 ως επιχείρηση θεωρείται κάθε οντότητα, ανεξάρτητα από τη νομική της μορφή, που ασκεί οικονομική δραστηριότητα).Ο ΑΦΜ της επιχείρησης αποτελεί το στοιχείο αναφοράς με βάση το οποίο γίνεται η αποφυγή της πολλαπλής μέτρησης των επιχειρήσεων που επιχορηγούνται. |
| CO02  | Παραγωγική επένδυση: Αριθμός επιχειρήσεωνπου λαμβάνουν επιχορηγήσεις | Αριθμός επιχειρήσεων που λαμβάνουν στήριξη σε μορφή μη επιστρεπτέας άμεσης χρηματοδοτικής στήριξης (ήτοι επιχορηγήσεις) με την προϋπόθεση της ολοκλήρωσης των έργων. (Υποσύνολο του Δείκτη CO01 «Αριθμός επιχειρήσεων που λαμβάνουν στήριξη). Στη συγκεκριμένη δράση CΟ01 και CO02 ταυτίζονται.Ο ΑΦΜ της επιχείρησης αποτελεί το στοιχείο αναφοράς με βάση το οποίο γίνεται η αποφυγή της πολλαπλής μέτρησης των επιχειρήσεων που επιχορηγούνται. |
| CO05  | Παραγωγική επένδυση: Αριθμός νέων επιχειρήσεων που ενισχύονται | Υποσύνολο του Δείκτη CO01 «Αριθμός επιχειρήσεων που λαμβάνουν στήριξη».Αριθμός επιχειρήσεων που δημιουργήθηκαν λαμβάνοντας χρηματοδοτική ενίσχυση ή στήριξη (συμβουλευτικές υπηρεσίες, καθοδήγηση κλπ) από το ΕΤΠΑ (π.χ. μέσα χρηματοοικονομικής τεχνικής) ή μονάδων/δομών παροχής στήριξης στις επιχειρήσεις που χρηματοδοτήθηκαν από το ΕΤΠΑ (π.χ. θερμοκοιτίδες επιχειρήσεων). Μία επιχείρηση δεν θεωρείται νέα, εάν αλλάξει μόνο η νομική της μορφή.Στην παρούσα δράση, ως νέα εκλαμβάνεται η επιχείρηση που δεν υπήρχε τρία χρόνια πριν από την έναρξη του έργου.Ο ΑΦΜ της επιχείρησης αποτελεί το στοιχείο αναφοράς με βάση το οποίο γίνεται η αποφυγή της πολλαπλής μέτρησης των επιχειρήσεων που επιχορηγούνται. |
| CO24  | Έρευνα και καινοτομία: Αριθμός νέων ερευνητών σε οντότητες που ενισχύονται (**σε ισοδύναμα πλήρους χρόνου ΕΜΕ**) | Μεικτές νέες θέσεις εργασίας (που δεν προϋπήρχαν) για την άμεση ενασχόληση με Δραστηριότητες Ε& Α, σε ισοδύναμα πλήρους απασχόλησης. Κάθε θέση εργασίας θα πρέπει να αποτελεί συνέπεια της υλοποίησης ή ολοκλήρωσης των έργων, θα πρέπει να καλυφθεί (υφιστάμενες κενές θέσεις εργασίας δεν προσμετρούνται) καιθα πρέπει να αυξάνει το συνολικό αριθμό των ερευνητικών θέσεων εργασίας στον οργανισμό. Προσωπικό υποστήριξης για Ε&Α (δηλ. θέσεις εργασίας που δεν σχετίζονται άμεσα με δραστηριότητες Ε& Α) δεν συνυπολογίζεται. Ο δείκτης εστιάζει στο απασχολούμενο προσωπικό, ενώ η υποστηριζόμενη οντότητα μπορείνα είναι νέα ή υφιστάμενη.Μεικτές θέσεις εργασίας: Μεικτές θεωρούνται όλες οι θέσεις εργασίας που δημιουργούνται ανεξαρτήτως του αν ο εργαζόμενος προέρχεται από το εσωτερικό της οργανισμού (π.χ. εσωτερική μετακίνηση) ή έξω από τον οργανισμό, αρκεί να συνεισφέρει άμεσα στην αύξηση των συνολικών ερευνητικών θέσεων εργασίας.Στην περίπτωση εσωτερικής μετακίνησης απαραίτητη προϋπόθεση για να θεωρηθεί η θέση που καλύφθηκε με τη μετακίνηση ως νέα θέση εργασία, είναι να καλυφθεί και εκείνη η θέση από όπου μετακινήθηκε ο εργαζόμενος.Ισοδύναμα πλήρους απασχόλησης: η εργασία μπορεί να είναι πλήρης ή μερικής απασχόλησης ή εποχική. Οι εποχικές και οι μερικής απασχόλησης θέσεις εργασίας θα πρέπει να μετατρέπονται σε ισοδύναμα πλήρους απασχόλησηςχρησιμοποιώντας πρότυπα της Διεθνούς Οργάνωσης Εργασίας ή στατιστικά ή άλλα πρότυπα. Στο πεδίο της Ε&amp;Α η διάρκεια της εργασίας τείνει να είναι μικρότερη και εξαρτάται κάθε φορά από το υλοποιούμενο έργο. Οι θέσειςεργασίας που δημιουργούνται για διαφορετικά έργα θα πρέπει να προστίθενται (υπό την προϋπόθεση ότι όλα τα έργα λαμβάνουν στήριξη), και αυτό δεν θεωρείται ότι αποτελεί πολλαπλό υπολογισμό. |
| CO26 |

|  |
| --- |
| Έρευνα, καινοτομία: Αριθμός επιχειρήσεων που συνεργάζονται με ερευνητικά ινστιτούτα |

 |

|  |
| --- |
| Αριθμός επιχειρήσεων που συνεργάζονται με ερευνητικά ινστιτούτα σε έργα Ε&Α. Για την χρήση του δείκτη θα πρέπει να συμμετέχουν στο έργο τουλάχιστον μία επιχείρηση και ένα ερευνητικό ινστιτούτο. Την στήριξη μπορεί να λάβει ένα ή περισσότερα από τα συνεργαζόμενα μέρη (ερευνητικό ινστιτούτο ή επιχείρηση), υπό την προϋπόθεση της συνεργασίας. Η συνεργασία μπορεί να είναι νέα ή υφιστάμενη. Η συνεργασία θα πρέπει να διαρκέσει τουλάχιστον καθ΄όλη τη διάρκεια του έργου. |

 |
| C027 | Έρευνα και καινοτομία: Ιδιωτικές επενδύσεις που αντιστοιχούν σε δημόσια στήριξη στον τομέα της καινοτομίας ή της έρευνας και ανάπτυξης (**σε EUR**) | Συνολική αξία της ιδιωτικής συμμετοχής σε υποστηριζόμενα έργα καινοτομίας ή Ε&Α, συμπεριλαμβανομένων των μη επιλέξιμων τμημάτων του έργου. |
| CO28 | Έρευνα και καινοτομία: Αριθμόςεπιχειρήσεων που ενισχύονταιγια να εισάγουν προϊόντα νέαστην αγορά | Αριθμός επιχειρήσεων που ενισχύονται για να εισάγουν προϊόντα νέα στην αγορά.Ο δείκτης μετράει το κατά πόσον μία επιχείρηση λαμβάνει στήριξη για να αναπτύξει ένα νέο στην αγορά προϊόν, σε οποιαδήποτε από τις αγορές που δραστηριοποιείται η επιχείρηση. Περιλαμβάνει την καινοτομία διαδικασιών υπό τονόρο ότι η διαδικασία συνεισφέρει στην ανάπτυξη του προϊόντος. Δεν συμπεριλαμβάνονται τα έργα που δεν στοχεύουν πραγματικά στην ανάπτυξη ενός προϊόντος. Αν μία επιχείρηση εισάγει αρκετά προϊόντα ή αν λαμβάνει στήριξη για διαφορετικά έργα, εξακολουθεί να προσμετράται ως μία επιχείρηση. Σε περίπτωση έργων συνεργασίας, ο δείκτης μετράει όλες τις συμμετέχουσες επιχειρήσεις. Ένα προϊόν είναι νέο στην αγορά αν δεν υπάρχει άλλο προϊόν στην αγορά με την ίδια λειτουργικότητα ή αν η τεχνολογία που το νέο προϊόν χρησιμοποιεί είναι ουσιαστικά διαφορετική από την τεχνολογία των υφιστάμενων προϊόντων. Τα προϊόντα μπορεί να είναι υλικά ή άυλα (συμπεριλαμβανομένων των υπηρεσιών).Προσμετρούνται και τα υποστηριζόμενα έργα που στόχευαν να εισάγουν νέα στις αγορές προϊόντα αλλά δεν το κατάφεραν.Εάν ένα προϊόν είναι νέο και στην αγορά και στην επιχείρηση, η επιχείρηση θα πρέπει να προσμετρηθεί και στους δύο σχετικούς δείκτες (Βλέπε Δείκτη CO29 «Αριθμός επιχειρήσεων που ενισχύονται για να εισάγουν προϊόντα νέα στηνεταιρεία»).Τα όρια της αγοράς (γεωγραφικά ή άλλα) ορίζονται από την Διαχειριστική Αρχή με βάση την επιχειρηματική δραστηριότητα της επιχείρησης που λαμβάνει στήριξη. Ο Δείκτης CO01 θα πρέπει επίσης να χρησιμοποιείται όπου γίνεται χρήση του Δείκτη CO28.Σημειωτέα η συνάφεια με τον Δείκτη CO29 «Αριθμός επιχειρήσεων που ενισχύονται για να εισάγουν προϊόντα νέα στην εταιρεία». Ενώ οι περισσότερες κλασσικές καινοτομίες οδηγούν σε προϊόντα που είναι νέα τόσο στην αγορά όσοκαι στην επιχείρηση, είναι δυνατό το προϊόν να είναι νέο στην αγορά αλλά όχι νέο στην επιχείρηση, π.χ. προσαρμογή ενός υφιστάμενου προϊόντος σε μία νέα αγορά χωρίς να αλλάξει η λειτουργικότητά του. |
| C029 | Έρευνα και καινοτομία:Αριθμός Επιχειρήσεων που ενισχύονται για να εισάγουνπροϊόντα νέα στην εταιρεία | Αριθμός επιχειρήσεων που ενισχύονται για να εισάγουν προϊόντα νέα στην εταιρεία. Ο δείκτης μετράει το κατά πόσον μία επιχείρηση λαμβάνει στήριξη για να αναπτύξει ένα νέο στην επιχείρηση προϊόν. Περιλαμβάνει την καινοτομίαδιαδικασιών υπό τον όρο ότι η διαδικασία συνεισφέρει στην ανάπτυξη του προϊόντος. Δεν συμπεριλαμβάνονται τα έργα που δεν στοχεύουν πραγματικά στην ανάπτυξη ενός προϊόντος. Αν μία επιχείρηση εισάγει διάφορα προϊόντα ή αν λαμβάνει στήριξη για διάφορα έργα, εξακολουθεί να προσμετράται ως μία επιχείρηση. Σε περίπτωση έργων συνεργασίας, ο δείκτης μετράει όλες τις συμμετέχουσες επιχειρήσεις για τις οποίες το προϊόν είναι νέο.Ένα προϊόν είναι νέο στην επιχείρηση εάν η επιχείρηση δεν παρήγαγε κάποιο προϊόν με την ίδια λειτουργικότητα ή αν η τεχνολογία παραγωγής είναι ουσιαστικά διαφορετική από την τεχνολογία των ήδη παραγόμενων προϊόντων. Τα προϊόντα μπορεί να είναι υλικά ή άυλα (συμπεριλαμβανομένων των υπηρεσιών).Προσμετρούνται τα υποστηριζόμενα έργα που στόχευαν να εισάγουν νέα στην επιχείρηση προϊόντα αλλά τελικά δεν το κατάφεραν. Εάν ένα προϊόν είναι νέο και στην αγορά και στην επιχείρηση, η επιχείρηση θα πρέπει να προσμετρηθεί και στους δύο σχετικούς δείκτες (Βλέπε Δείκτη CO28 «Αριθμός επιχειρήσεων που ενισχύονται για να εισάγουν προϊόντα νέα στην αγορά»).Ο Δείκτης CO01 θα πρέπει επίσης να χρησιμοποιείται όπου γίνεται χρήση του Δείκτη CO29.Σημειωτέα η συνάφεια με τον Δείκτη CO28 «Αριθμός επιχειρήσεων που ενισχύονται για να εισάγουν προϊόντα νέα στην αγορά». Ενώ οι περισσότερες κλασσικές καινοτομίες οδηγούν σε προϊόντα που είναι νέα τόσο στην αγορά όσοκαι στην επιχείρηση, είναι δυνατό το προϊόν να είναι νέο στην επιχείρηση αλλά όχι νέο στην αγορά, π.χ. κάποιες μεταφορές τεχνολογίας. |
| 05802 | Αιτήσεις διπλωμάτων ευρεσιτεχνίας σε εθνικό επίπεδο στο πλαίσιο της δράσης | Αιτήσεις διπλωμάτων ευρεσιτεχνίας σε εθνικό επίπεδο στο πλαίσιο της δράσης (μπορεί να πάρει και μηδενική τιμή). |
| 05803 | Αιτήσεις διπλωμάτων ευρεσιτεχνίας σε Ευρωπαϊκό επίπεδο στο πλαίσιο της δράσης | Αιτήσεις διπλωμάτων ευρεσιτεχνίας σε Ευρωπαϊκό επίπεδο στο πλαίσιο της δράσης (μπορεί να πάρει και μηδενική τιμή). |
| 06707 | Αύξηση του αριθμού των επιχειρήσεων μελών Συνεργατικών Σχηματισμών | Αριθμός νέων μελών ΣΣ |